## 

## **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԱԽՈՒՐՅԱՆ ՀԱՄԱՅՆՔԻ ՂԵԿԱՎԱՐԻ**

## **2024 ԹՎԱԿԱՆԻ ԲՅՈՒՋԵՏԱՅԻՆ ՈՒՂԵՐՁԸ**

Հայաստանի Հանրապետության Շիրակի մարզի Ախուրյան համայնքի 2024 թվականի բյուջեն մշակվել է` հիմք ընդունելով Ախուրյան համայնքի 2022-2026 թվականների հնգամյա զարգացման և 2024-2026 թվականների միջնաժամկետ ծախսերի ծրագրերը:

Հայաստանի Հանրապետության Շիրակի մարզի Ախուրյան համայնքի գործունեությունը մեծապես կախված է բյուջետային գործընթացի ճիշտ կազմակերպումից, բյուջեի եկամուտների հավաքագրումից և միջոցների խնայողական օգտագործումից:

Հայաստանի Հանրապետության Շիրակի մարզի Ախուրյան համայնքի 2024 թվականի զարգացման հիմնական ուղղություններում առաջնահերթ և գերակա են համարվելու դեռևս չկատարված, շարունակական և նոր ծրագրերը: Դրանք միտված են լինելու համայնքի վարչական տարածքների համաչափ և կայուն զարգացմանը, բարեկարգ, հարմարավետ և մատչելի միջավայրի ձևավորմանը և բնակչության կենսական շահերի ապահովմանը։

Ախուրյան համայնքի 2024 թվականի բյուջետային տարվա հիմնական զարգացման ուղղություններն են՝

* Բարելավել համայնքի ֆինանսական վիճակը՝ ճշտելով անշարժ գույքի և փոխադրամիջոցների հարկերի բազաները և բարձրացնել սեփական եկամուտների հավաքագրման մակարդակը:
* Հանրային լսումների, հարցումների և քննարկումների միջոցով ապահովել համայնքի ազգաբնակչությանը հուզող հանրային նշանակություն ունեցող հարցերի գծով որոշումների կայացմանը, ապահովելով ազգաբնակչության կողմից մասնակցային կառավարման մշակույթի ձևավորմանը:
* Բարձրացնել բնակչությանը մատուցվող համայնքայի ծառայությունների մակարդակը և որակը:
* Իրականացնել կրթության, մշակույթի և սպորտի բնագավառների համայնքային ենթակառուցվածքների պահպանման, ազգաբնակչութ-

յանը մատուցվող ծառայությունների որակի բաձրացմանը, նախակրթական նոր օբյեկտների շահագործում ,գործող նախակր-թական և մշակույթային օբյեկտների նորոգման, ջեռուցման համակարգերի վերականգնման, գույքային վերազինման և այլ աշխատանքներ:

* Կապիտալ ներդրումներ կատարել համայնքի բնակարանային-կոմունալ տնտեսության բարելավման բնագավառում:
* Աշխուժացնել համայնքի մշակութային, հասարակական կյանքը:
* Իրականացնել սոցիալական տարաբնույթ ծրագրեր:
* Համայնքի բնակչների սոցիալական պաշտպանության ապահովման նպատակով համայնքի նախադպրոցական, ծառայություններից օգտվող համայնքի սոցիալապես անապահով, բազմազավակ, ծնողազուրկ ընտանիքներին մասնակի, իսկ առանձին դեպքերում ամբողջությամբ ազատել տեղական վճարներից:
* Իրականացնել արդյունավետ և թափանցիկ կառավարում։
* Խթանել համայնքի մասնակցությունը սուբվենցիոն ներդրումային ծրագրերի, ձևավորել կառավարման նոր մշակույթ։

Ախուրյան համայնքի 2024 թվականի զարգացման հիմնական ուղղությունները միտված են բնակչության կենսական շահերի ապահովմանը, շրջակա միջավայրի պահպանմանը, համայնքի հարմարավետ ու բարեկեցիկ միջավայրի ստեղծմանը, համայնքային ենթակառուցվածքների արդիականացմանն ու զարգացմանը, ինչպես նաև համայնքի բնակավայրերի գլխավոր հատակագծին համապատասխան քաղաքաշինական ծրագրերի իրականացմանը:

Դիմում եմ համայնքի բնակչությանը, ավագանու անդամներին, համայնքային կազմակերպությունների աշխատակիցներին՝ 2024 թվականի բյուջեի միջոցների գոյացման, դրանց նպատակային օգտագործման, բյուջեի կատարման և վերահսկման ուղղությամբ ցուցաբերել շահագրգիռ մոտեցում:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ**

**ՄԱՐԶԻ ԱԽՈՒՐՅԱՆ ՀԱՄԱՅՆՔԻ ՂԵԿԱՎԱՐ***՝* **ԶԱՎԵՆ ՄԱՆՈՒԿՅԱՆ**